Το ***Doomsday Clock*** (μετάφραση: *Doomsday Clock: Ώρα Μηδέν*) είναι υπερηρωική σειρά κόμικς που κυκλοφόρησε από το 2017 μέχρι το 2019 από την DC Comics. Το σενάριο γράφτηκε από τον Τζεφ Τζονς και οι εικόνες δημιουργήθηκαν από τον υπεύθυνο μολυβιού Γκάρι Φρανκ και τον κολορίστα Μπραντ Άντερσον. Η σειρά ολοκληρώνει την ιστορία που ξεκίνησε στα κόμικς The New 52 και DC Αναγέννηση και λειτουργεί ως συνέχεια/crossover του γραφικού μυθιστορήματος *Watchmen*, το οποίο γράφτηκε από τους Άλαν Μουρ, Ντέιβ Γκίμπονς, και Τζον Χίγκινς.

Παρόλο που ο πρώην συν-εκδότης της DC Νταν ΝτιΝτίο επιβεβαίωσε πως το *Doomsday Clock* είναι συνέχεια του *Watchmen*, ο Τζονς αρνούνταν να το χαρακτηρίσει έτσι, καθώς το έβλεπε ως αυτόνομη ιστορία. Το πρώτο τεύχος κυκλοφόρησε στις 22 Νοεμβρίου του 2017, ενώ το τελευταίο κυκλοφόρησε στις 18 Δεκεμβρίου του 2019.

Ιστορικό κυκλοφορίας
--------------------

Το *Doomsday Clock* είναι μέρος του DC Αναγέννηση, και συνεχίζει την ιστορία του αυτόνομου τεύχους *DC Universe: Αναγέννηση* (*DC Universe: Rebirth Special*, 2016), του crossover *Batman/The Flash: Η Κονκάρδα – Μυστήριο Πέρα από το Χρόνο* (*The Button*, 2017), και άλλων σχετικών ιστοριών. Είναι συνέχεια της μίνι σειράς *Watchmen* (1986–1987) των Άλαν Μουρ, Ντέιβ Γκίμπονς, και Τζον Χίγκινς, και περιέχει τους χαρακτήρες της ιστορίας στο Σύμπαν της DC, μαζί με νέους πρωτότυπους χαρακτήρες που δημιουργήθηκαν για το κόμικ. Παρόλο που ο πρώην συν-εκδότης της DC Νταν ΝτιΝτίο επιβεβαίωσε πως είναι συνέχεια της μίνι σειράς, ο Τζονς αρχικά αρνούνταν να το χαρακτηρίσει έτσι, καθώς το έβλεπε ως αυτόνομη ιστορία, λέγοντας: «Είναι κάτι διαφορετικό. Το *Watchmen* συγκρούεται με το Σύμπαν της DC».

Το *Doomsday Clock* αποκαλύφθηκε στις 14 Μαΐου του 2017, με μια εικόνα με το λογότυπο του Superman πάνω στο ρολόι του *Watchmen* και τον τίτλο της σειράς με την ίδια γραμματοσειρά και χρώμα που χρησιμοποιήθηκε για το *Watchmen*. 

Η ιστορία περιλαμβάνει πολλούς χαρακτήρες, αλλά αφοσιώνεται κυρίως στον Superman και τον Δόκτωρ Μανχάταν. Ο Τζονς ένιωσε πως υπήρχε μια ενδιαφέρον ιστορία έτοιμη να γίνει πραγματικότητα με την DC Αναγέννηση και τον Δόκτωρ Μανχάταν. Πίστεψε πως υπήρχε μια ενδιαφέρον διχοτομία μεταξύ του Superman—ενός εξωγήινου που ενσωματώνει και είναι συμπονετικός για την ανθρωπότητα—και του Δόκτωρ Μανχάταν—ενός ανθρώπου που σταμάτησε να νοιάζεται για την ανθρωπότητα. Η ιδέα οδήγησε σε πολλές συζητήσεις ανάμεσα στην δημιουργική ομάδα για το αν θα έκαναν το σύμπαν του *Watchmen* μέρος του Σύμπαντος της DC. Εξήγησε πως το *Doomsday Clock* ήταν το «πιο προσωπικό και επικό πρότζεκτ» στο οποίο είχε δουλέψει σε όλη του την καριέρα.

Ο Τζονς επίσης εξήγησε πως το *Doomsday Clock* είναι αυτόνομη ιστορία χωρίς συνδεδεμένο υλικό. Παρόλα αυτά, είπε πως «θα έχει επίδραση σε όλο το Σύμπαν της DC. Θα επηρεάσει τα πάντα από εδώ και πέρα και όλα όσα έχουν ήδη κυκλοφορήσει». Έτσι, μέχρι να κυκλοφορήσει το τελευταίο τεύχος, «το υπόλοιπο σύμπαν θα το έχει προφτάσει, και το αποτέλεσμα της ιστορίας θα γίνει γνωστό».

### Κυκλοφορία

Το πρώτο τεύχος του *Doomsday Clock* κυκλοφόρησε στις 22 Νοεμβρίου του 2017, προγραμματισμένο να αποτελείται από 12 τεύχη. Η σειρά ήταν προγραμματισμένη να κυκλοφορεί μηνιαία μέχρι τον Δεκέμβριο του 2018, κάνοντας διάλειμμα τον Μάρτιο και τον Αύγουστο του 2018. Παρόλα αυτά, τον Ιανουάριο του 2018, ανακοινώθηκε πως η σειρά θα έκανε διάλειμμα τον Μάρτιο και τον Απρίλιο του 2018, πριν συνεχίσει τον Μάιο του 2018, και να ολοκληρωθεί τον Ιούλιο του 2019. Το όγδοο τεύχος καθυστέρησε από τις 28 Νοεμβρίου στις 5 Δεκεμβρίου του 2018. Το ένατο τεύχος καθυστέρησε από τις 23 Ιανουαρίου στις 6 Μαρτίου του 2019. Το δέκατο τεύχος καθυστέρησε από τις 27 Μαρτίου στις 29 Μαΐου του 2019. Το εντέκατο τεύχος καθυστέρησε από τις 22 Μαΐου στις 4 Σεπτεμβρίου του 2019. Το δωδέκατο και τελευταίο τεύχος κυκλοφόρησε στις 18 Δεκεμβρίου του 2019.

Δύο συλλογικές εκδόσεις αποτελούμενες από έξι τεύχη η κάθε μία κυκλοφόρησαν τον Οκτώβριο του 2019 και τον Ιούνιο του 2020, αντίστοιχα. Μια έκδοση αποτελούμενη και από τα 12 τεύχη κυκλοφόρησε τον Οκτώβριο του 2020. Μια ακόμα έκδοση αποτελούμενη από όλη την σειρά και επιπρόσθετο υλικό κυκλοφόρησε τον Οκτώβριο του 2022.

#### Στην Ελλάδα

Το *Doomsday Clock* κυκλοφόρησε στην Ελλάδα ως *Doomsday Clock: Ώρα Μηδέν* στην μορφή των δύο συλλογικών εκδόσεων. Το πρώτο μέρος κυκλοφόρησε στις 17 Νοεμβρίου του 2020 και το δεύτερο μέρος κυκλοφόρησε στις 10 Φεβρουαρίου του 2021, από την Anubis Comics. Όλα τα τεύχη μεταφράστηκαν από τον Χρήστο Κανελλόπουλο.

Τοποθέτηση
----------

### Πλοκή

Το *Doomsday Clock* είναι η ολοκλήρωση της ιστορίας που ξεκίνησε στο DC Αναγέννηση, ολοκληρώνοντας τις ιστορίες που ξεκίνησαν στο The New 52. Το κόμικ περιλαμβάνει την ιδέα του Πολυσύμπαντος, όπου υπάρχει το σύμπαν του *Watchmen*, ξεχωριστό από αυτό της DC, και οι χαρακτήρες του κάθε σύμπαντος είναι πλασματικοί στο άλλο.

Στο σύμπαν του *Watchmen*, εφτά χρόνια μετά από την καταστροφή της Νέας Υόρκης, οι λεπτομέρειες του ημερολογίου του Ρόρσαχ αποκαλύπτονται δημόσια, αποκαλύπτοντας τον ρόλο του Οζυμανδία στο συμβάν. Τώρα φυγάς, ο Οζυμανδίας ενώνει κάποιους άλλους για να βρούνε τον Δόκτωρ Μανχάταν και να τον φέρουν πίσω για να σώσει τον κόσμο.

Εν τω μεταξύ, στο Σύμπαν της DC, η θεωρία των μετα-ανθρώπων, μια θεωρία συνομωσίας που κατηγορεί την κυβέρνηση των Ηνωμένων Πολιτειών για την δημιουργία των δικών της μετα-ανθρώπων, έχει δημιουργήσει μια παγκόσμια διαμάχη, με πολλές κυβερνήσεις να δημιουργούν μετα-ανθρώπους και τις δικές τους υπερηρωικές ομάδες.

Καθώς χαρακτήρες και από τα δύο σύμπαντα συναντιούνται, οι περισσότεροι προσπαθούν να βρουν τον Δόκτωρ Μανχάταν για διαφορετικούς λόγους, με αποτέλεσμα να συναντούν μυστήρια και να αποκαλύπτουν πράγματα που δεν ήξεραν.

### Χαρακτήρες

Το Doomsday Clock περιλαμβάνει χαρακτήρες από το *Watchmen* και το Σύμπαν της DC και συστήνει νέους χαρακτήρες, όπως τον Ρέγκι Λονγκ, τον γιο του Μάλκολμ Λονγκ, που γίνεται ο νέος Ρόρσαχ, τον Μίμο και την Μαριονέττα, ένα παντρεμένο ζευγάρι εγκληματιών που ψάχνουν τον αγνοούμενο γιο τους, και το Βουβάστις II, τον κλώνο της αρχικής Βουβάστις.

Άλλοι χαρακτήρες που επιστρέφουν είναι ο Κωμικός, ο Δόκτωρ Μανχάταν, ο Mothman, και ο Οζυμανδίας, μαζί με τον Άλφρεντ Πένιγουορθ, τον Batman, τον Black Adam, τον Firestorm, τον Τζόνι Θάντερ, τον Τζόκερ, τον Λεξ Λούθορ, την Λόις Λέιν, τον Πόζαρ, την Saturn Girl, τον Superman, και την Wonder Woman.

Υποδοχή
-------

Το *Doomsday Clock* έλαβε αναγνώριση από τους κριτικούς. Στην ιστοσελίδα συλλογής κριτικών Comic Book Roundup, η ταινία έχει μέσο 8.5/10, με βάση 438 κριτικές. Συγκεκριμένα, το πρώτο και το δεύτερο τεύχος έχουν μέσο όρο 8.6/10, το τρίτο, το τέταρτο, και το πέμπτο έχουν 8.5/10, το έκτο έχει 8.1/10, το έβδομο έχει 8.6/10, το όγδοο έχει 8.7/10, το ένατο έχει 8.6/10, το δέκατο έχει 9.1/10, το εντέκατο έχει 7.7/10, και το δωδέκατο έχει 7.9/10.

Μέλλον
------

Μετά από την κυκλοφορία του τελευταίου τεύχους, ο Τζεφ Τζονς δήλωσε πως αυτός και ο Γκάρι Φρανκ σκεφτόντουσαν την πιθανότητα μιας συνέχειας για το *Doomsday Clock*.

Η σειρά αναφέρεται στα παρακάτω κόμικς:

* *Dark Nights: Death Metal* (2020)
* *Generations* (2020)
* *Infinite Frontier* επανεκκίνηση (2021)
* *Flashpoint Beyond* (2022)
* *The New Golden Age* (2022)

Συλλογικές εκδόσεις
-------------------

| Τίτλος | Συλλογικό υλικό | Ημερομηνίαέκδοσης | ISBN |
| --- | --- | --- | --- |
| *Doomsday Clock: Part 1* | *Doomsday Clock* #1–6 | Οκτώβριος 2019 | (ISBN 978-1779501202) |
| *Doomsday Clock: Part 2* | *Doomsday Clock* #7–12 | Ιούνιος 2020 | (ISBN 978-1779501189) |
| *Doomsday Clock: The Complete Collection* | *Doomsday Clock* #1–12 | Οκτώβριος 2020 | (ISBN 978-1779506054) |
| *Absolute Doomsday Clock* | *Doomsday Clock* #1–12 | Οκτώβριος 2022 | (ISBN 978-1779515605) |

Παραπομπές
----------

1. 1 2 3 4 5 6  Schedeen, Jesse (15 Μαΐου 2017). «Geoff Johns Continues DC Rebirth Saga in 'Doomsday Clock'». *IGN* (στα Αγγλικά). Ανακτήθηκε στις 27 Σεπτεμβρίου 2023.
2. 1 2  «DC Comics Universe & December 2019 Solicitations Spoilers: Doomsday Clock #12 Finale Arrives & Shakes Up DC To Its Core!». *Inside Pulse* (στα Αγγλικά). 13 Σεπτεμβρίου 2019. Ανακτήθηκε στις 27 Σεπτεμβρίου 2023.
3. ↑  Mithaiwala, Mansoor (5 Οκτωβρίου 2017). «DC Confirms Doomsday Clock is a Watchmen Sequel». *ScreenRant* (στα Αγγλικά). Ανακτήθηκε στις 27 Σεπτεμβρίου 2023.
4. 1 2  Polo, Susana (20 Ιουλίου 2017). «Doomsday Clock is a countdown to the future of the DC Universe». *Polygon* (στα Αγγλικά). Ανακτήθηκε στις 28 Σεπτεμβρίου 2023.
5. ↑  Comments, Rich Johnston | (14 Φεβρουαρίου 2019). «LATE: Doomsday Clock #9 Slips Into March 2019». *bleedingcool.com* (στα Αγγλικά). Ανακτήθηκε στις 28 Σεπτεμβρίου 2023.
6. ↑  Comments, Rich Johnston | Last updated | (13 Μαρτίου 2019). «LATE: Doomsday Clock #10 Slips to April 17th». *bleedingcool.com* (στα Αγγλικά). Ανακτήθηκε στις 28 Σεπτεμβρίου 2023.
7. ↑  ComicBookWire (20 Σεπτεμβρίου 2021). «"Doomsday Clock" is Getting an Absolute Edition». *ComicBookWire* (στα Αγγλικά). Ανακτήθηκε στις 28 Σεπτεμβρίου 2023.
8. ↑  «Doomsday Clock: Ώρα Μηδέν, Μέρος Πρώτο • Anubis». *Anubis*. Ανακτήθηκε στις 28 Σεπτεμβρίου 2023.
9. ↑  «Doomsday Clock: Ώρα Μηδέν, Μέρος Δεύτερο • Anubis». *Anubis*. Ανακτήθηκε στις 28 Σεπτεμβρίου 2023.
10. ↑  «Doomsday Clock Reviews». *ComicBookRoundup.com* (στα Αγγλικά). Ανακτήθηκε στις 28 Σεπτεμβρίου 2023.
11. ↑  «Doomsday Clock #1 Reviews». *ComicBookRoundup.com* (στα Αγγλικά). Ανακτήθηκε στις 28 Σεπτεμβρίου 2023.
12. ↑  «Doomsday Clock #2 Reviews (2017) at ComicBookRoundUp.com». *web.archive.org*. 30 Ιουλίου 2018. Αρχειοθετήθηκε από το πρωτότυπο στις 30 Ιουλίου 2018. Ανακτήθηκε στις 28 Σεπτεμβρίου 2023. CS1 maint: Unfit url (link)
13. ↑  «Doomsday Clock #3 Reviews». *ComicBookRoundup.com* (στα Αγγλικά). Ανακτήθηκε στις 28 Σεπτεμβρίου 2023.
14. ↑  «Doomsday Clock #4 Reviews». *ComicBookRoundup.com* (στα Αγγλικά). Ανακτήθηκε στις 28 Σεπτεμβρίου 2023.
15. ↑  «Doomsday Clock #5 Reviews». *ComicBookRoundup.com* (στα Αγγλικά). Ανακτήθηκε στις 28 Σεπτεμβρίου 2023.
16. ↑  «Doomsday Clock #6 Reviews». *ComicBookRoundup.com* (στα Αγγλικά). Ανακτήθηκε στις 28 Σεπτεμβρίου 2023.
17. ↑  «Doomsday Clock #7 Reviews». *ComicBookRoundup.com* (στα Αγγλικά). Ανακτήθηκε στις 28 Σεπτεμβρίου 2023.
18. ↑  «Doomsday Clock #8 Reviews». *ComicBookRoundup.com* (στα Αγγλικά). Ανακτήθηκε στις 28 Σεπτεμβρίου 2023.
19. ↑  «Doomsday Clock #9 Reviews». *ComicBookRoundup.com* (στα Αγγλικά). Ανακτήθηκε στις 28 Σεπτεμβρίου 2023.
20. ↑  «Doomsday Clock #10 Reviews». *ComicBookRoundup.com* (στα Αγγλικά). Ανακτήθηκε στις 28 Σεπτεμβρίου 2023.
21. ↑  «Doomsday Clock #11 Reviews». *ComicBookRoundup.com* (στα Αγγλικά). Ανακτήθηκε στις 28 Σεπτεμβρίου 2023.
22. ↑  «Doomsday Clock #12 Reviews». *ComicBookRoundup.com* (στα Αγγλικά). Ανακτήθηκε στις 28 Σεπτεμβρίου 2023.
23. ↑  Stone, Sam (19 Δεκεμβρίου 2019). «Doomsday Clock: Geoff Johns Reflects On the Crossover's Themes - and Impact». *CBR* (στα Αγγλικά). Ανακτήθηκε στις 28 Σεπτεμβρίου 2023.
24. ↑  «DC's FCBD Release GENERATION ZERO Links WALLY WEST and DR. MANHATTAN - & New Timeline». *web.archive.org*. 6 Φεβρουαρίου 2020. Αρχειοθετήθηκε από το πρωτότυπο στις 6 Φεβρουαρίου 2020. Ανακτήθηκε στις 28 Σεπτεμβρίου 2023. CS1 maint: Unfit url (link)
25. ↑  Stone, Sam (28 Ιανουαρίου 2021). «Doomsday Clock's Influence Will Be Felt Across DC's New Continuity». *CBR* (στα Αγγλικά). Ανακτήθηκε στις 28 Σεπτεμβρίου 2023.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
DC Comics |
| --- |
|  |
| 
Πρώην θυγατρική της Warner Bros. Discovery |
|  |
| Χαρακτήρες | 

|  |  |
| --- | --- |
| Ήρωες | 
* Aqualad
* Aquaman
* Batgirl (Μπάρμπαρα Γκόρντον)
* Blue Beetle
* Captain Marvel
* Cyborg
* Flash
* Green Arrow
* Green Lantern
* Plastic Man
* Superman
* Wonder Twins
* Wonder Woman
* Αρειανός Ανθρωποκυνηγός
* Γυναίκα Γεράκι
* Μαύρο Καναρίνι
* Batman
* Ντικ Γκρέισον
* Ρόι Χάρπερ
* Ρόμπιν
* Χόκμαν
 |
|  |
| Κακοί | 
* Bane
* Brainiac
* Λεξ Λούθορ
* Ντάρκσαϊντ
* Ντέθστροουκ
* Ρα'ς αλ Γκουλ
* Τζόκερ
 |
|  |
| Ομάδες | 
* Teen Titans
* Λεγεώνα της Δικαιοσύνης
* Ομάδα Αυτοκτονίας
 |
|  |
| Άλλοι | 
* Catwoman
* Θωρ
* Δόκτωρ Μανχάταν
* Λόις Λέιν
* Χάρλεϊ Κουίν
 |

 |  |
|  |
| Κόμικς | 
* *Doomsday Clock: Ώρα Μηδέν*
* *Watchmen*
 |
|  |
| Σχετικά | 
* Κατάλογος ταινιών που βασίζονται σε κόμικς της DC
* Σύμπαν της DC
* Wayne Εnterprises
* Γκόθαμ Σίτι
* DC Studios
* Arrowverse
* Σύμπαν της DC (franchise)
 |
|  |
| 
* Κατηγορία Κατηγορία
 |

 |